ຄາດວ່າ ພັກເດໂມແຄຣັດ ຈະທ້າທາຍ ການເລືອກເອົາ ຜູ້ພິພາກສາສານສູງສຸດຄົນໃໝ່ ຂອງ ປ. ທຣໍາ
ການລາອອກໄປບຳນານຂອງຜູ້ພິພາກສາສານສູງສຸດ ທ່ານແອນໂທນີ ເຄນເນດີ ຈະອຳນວຍໃຫ້ປະທານາ ທິບໍດີ ດໍໂນລ ທຣໍາ ມີໂອກາດເລືອກເອົາຜູ້ທີ່ຕົນມັກ ມາແທນ.
ການລາອອກບຳນານຂອງຜູ້ພິພາກສາສານສູງສຸດ ທ່ານແອນໂທນີ ເຄນເນດີ ໄດ້ອຳ ນວຍໂອກາດໃຫ້ປະທານາທິບໍດີດໍໂນລ ທຣໍາ ໄດ້ເລືອກເອົາຜູ້ທີ່ມາແທນທີ່ອາດຈະ ເໝາະສົມຕໍ່ຈຸດປະສົງທາງການເມືອງຂອງທ່ານ ຜູ້ພິພາກສາເຄນເນດີ ຖືວ່າເປັນຄົນ ທີ່ມີຫາງສຽງແບບປານກາງ ຢູ່ສະຖາບັນທີ່ເປັນຕັດສິນຂັ້ນສຸດທ້າຍ ທີ່ມີອຳນາດໃນ ການຕີຄວາມໝາຍກົດໝາຍຂອງລັດຖະບານກາງ ຮວມທັງລັດຖະທຳມະນູນອີກດ້ວຍ ນັກຂ່າວວີໂອເອ ຊລາຕິກາ ຮົກ ລາຍງານວ່າ ຜູ້ພິພາກສາຄົນໃໝ່ປະທານາທິບໍດີ ຈາກພັກຣີພັບບລິກັນ ໄດ້ເລືອກມານັ້ນ ແມ່ນໄດ້ຖືກສະເໜີໃຫ້ໄດ້ຮັບການແຕ່ງຕັ້ງໃນ ເວລາບໍ່ພໍເທົ່າໃດເດືອນ ກ່ອນໜ້າການເລືອກຕັ້ງຕ່າງ ທີ່ພວກສັງກັດພັກເດໂມແຄຣັດ ມີຄວາມຫວັງທີ່ຈະຍາດເອົາອຳນາດໄດ້ຫຼາຍຂຶ້ນຢູ່ໃນລັດຖະສະພາ ກິ່ງສະຫວັນ ມີ ລາຍລະອຽດກ່ຽວກັບເລື້ອງນີ້ມາສະເໜີທ່ານ ໃນອັນດັບຕໍ່ໄປ ທ່ານເດວິດ ເອບຣາແຮມ, ສາດສະດາຈານຝ່າຍກົດໝາຍກ່າວວ່າ ທ່ານເຄນເນດີ ກຳລັງຈະບໍານານຫຼັງຈາກໄດ້ຮັບໃຊ້ຢູ່ໃນສານມາເວລາ 30 ປີ ທ່ານມັກລົງ ຄະແນນ ສຽງ ທີ່ມີລັກສະນະເດັດດ່ຽວຢູ່ເລື້ອຍໆ ກ່ຽວກັບບັນຫາທີ່ສຳຄັນຮວມທັງການແທ້ງລູກ ການຄວບຄຸມປືນ ສິດໃນການປ່ອນບັດ ແລະການສົມລົດຂອງພວກຮັກຮ່ວມເພດ ທ່ານໄດ້ຮັບການແຕ່ງຕັ້ງຈາກປະທານາທິບໍດີພັກຣີພັບບລິກັນ ທ່ານ ໂຣໂນລ ເຣກັນ (Ronald Reagan) ແລະທ່ານມີຄວາມຈົງຮັກພັກດີຕໍ່ພັກຣີພັບບລິກັນ ທ່ານເດວິດ ອີບຣາແຮມ ຈາກໂຮງຮຽນກົດໝາຍ ຂອງມະຫາວິທະຍາໄລໄມອາມີກ່າວ ວ່າ ທ່ານອີບຣາແຮມ ກ່າວອີກວ່າ ຜູ້ພິພາກສາເຄນເນດີ ອາດເລືອກເວລາໃນການລາອອກ ກິນບຳນານຂອງທ່ານ ເພື່ອຮັບປະກັນວ່າໃຫ້ ມີການແຕ່ງຕັ້ງຜູ້ພິພາກສາທີ່ມີຫົວອານຸລັກ ນິຍົມອີກຄົນນຶ່ງ ກ່ອນການເລືອກຕັ້ງໃນລັດຖະສະພາ ຊຸດໃໝ່ໃນເດືອນພະຈິກຈະມາ ເຖິງນີ້ ທ່ານເດວິດກ່າວວ່າ ຜູ້ນຳສະພາສູງສຽງສ່ວນນ້ອຍ ທ່່ານຈັກ ຊູເມີຣ ໃນວັນພຸດອາທິດແລ້ວນີ້ໄດ້ເຕືອນວ່າ ຖ້າມີຜູ້ພິພາກສາທີ່ມີຫົວອານຸລັກນິຍົມອີກຄົນນຶ່ງອາດສາມາດເຮັດໃຫ້ການຕັດສິນອັນ ຍິ່ງໃຫຍ່ຂອງສານ ກ່ຽວກັບສິດທິໃນການມີລູກ, ດ້ານການດູແລສຸຂະພາບຂອງແມ່ຍິງ ແລະດ້ານອື່ນໆ ຕ່າວປີ້ນຄືນ ທ່ານຊູເມີຣ ກ່າວວ່າ ບັນດານັກວິເຄາະເຫດການຈຳນວນນຶ່ງກ່າວວ່າ ການເລືອກຂອງປະທານາທິບໍດີທຣໍາ ອາດເຮັດໃຫ້ສານສູງສຸດກາຍເປັນສານທີ່ມີລັກສະນະ ອານຸລັດນິຍົມທີ່ສຸດຢູ່ໃນປະຫວັດ ສາດຂອງສະຫະລັດ ສາດສະດາຈານຝ່າຍກົດ ໝາຍ ທ່ານພອລ ຊີຟຟ ເບີແມນ ກ່າວ ຕໍ່ວີໂອເອວ່າ ສານທີ່ມີຫົວອານຸລັກນິຍົມເຊັ່ນນັ້ນອາດຈະຖືກພາກສ່ວນທີ່ໃຫຍ່ຂອງສັງ ຄົມອາເມຣິກາຄັດຄ້ານ ທ່ານພອລ ຊິຟຟ ເບີແມນ ຈາກໂຮງຮຽນກົດໝາຍ ຂອງມະຫາວິທະຍາໄລ ຈອດຈ໌ທາວ ກ່າວວ່າ ທ່ານເບີແມນກ່າວມ້ວນທ້າຍວ່າ ການທ້າທາຍໂດຍຂ້ອນຂ້າງຈະມີຂຶ້ນ ໂດຍສະເພາະ ໃນກໍລະນີທີ່ວ່າ ພັກເດໂມແຄຣັດໄດ້ຮັບສຽງສ່ວນຫຼາຍຢູ່ໃນສະພາສູງ ໃນເວລາທີ່ມີການ ເລືອກຕັ້ງໃນເດືອນພະຈິກທີ່ຈະມາເຖິງນີ້ ປະທານາທິບໍດີທຣໍາ ກ່າວໃນວັນພຸດທີ່ຜ່ານມາ ນີ້ວ່າ ລັດຖະບານຂອງທ່ານຈະເລີ້ມຊອກຫາຜູ້ພິພາກສາສານສູງສຸດຄົນໃໝ່ໂດຍໄວນີ້